open-index/open-wikipedia-markdown huggingface dataset:
Spiderbait

**Spiderbait** je austrálska rocková skupina založená v roku 1989 vo Finley, malom mestečku na juhu Nového Južného Walesu v Austrálii. 

Skupina vydala šesť albumov, z ktorých sa dva dostali do prvej desiatky v rebríčku Australian Top 40. Ich skladba „Buy Me a Pony“ bola typická pre austrálsky rock 90-tych rokov a v roku 1996 dosiahla 1. miesto v rebríčku Tripple J Hottest 100. V roku 2004 dosiahla veľký úspech s vlastnou coververziou skladby „Black Betty“.

## Členovia
*Mark Maher (Kram) – spev, bicie
*Damian Whitty (Whitt) – elektrická gitara
*Janet English (Janet) – basová gitara, spev

## Diskografia
### Albums

### EP a single
* „Circle K“ (7" singel) (1991)
* „P'tang Yang Kipper Bang Uh!“ (10" / CDEP) (1992)
* „Run“ (EP) (1993)
* „Jesus“ (7" singel) (1994)
* „Monty“ (1995) #44 Austrália
* „I Gotta Know“ (1995)
* „Sam Gribbles“ (1996)
* „Buy Me A Pony“ (1996) #45 Australia Triple J Hottest 100, 1996 #1
* „Hot Water & Milk“ (1996)
* „Calypso“ (1997) #13 Austrália
* „Joyce's Hut“ (1997)
* „Shazam!“ (1999) #46 Austrália – použitá v epizóde seriálu *[[Sex v meste]]*' 4 séria (http://www.theage.com.au/articles/2004/04/24/1082719675627.html?from=storyrhs)
* „Stevie“ (1999)
* „Plastic“ (1999)
* „Glockenpop“ (2000) - použitá v PSP verzii hry ''Little Big Planet'' (2009)
* „Four On The Floor“ (2001)
* „Outta My Head“ (2001)
* „Arse Huggin' Pants“ (2001)
* „Black Betty“ (2004) #1 Austrália - (2x Platina AUS)
* „Fucken Awesome“ (2004) #30 Austrália
* „Tonite“ (2004) (iba promo)
* „Live In A Box“ (2004) (iba promo)
* „On My Way“ (2005) (iba promo)
* „(Ghost) Riders in the Sky“ (2007) Titulky filmu *[[Ghost Rider]]*

## Referencie

## Externé odkazy
* Oficiálna webstránka skupiny Spiderbait
* Spiderbait na Allmusic

Kategória:Austrálske rockové hudobné skupiny
Kategória:Hudobné skupiny z 1989
Športovec roka 2009 (Slovensko)

**Športovec roka 2009** bol 17. ročník ankety o najlepšieho športovca Slovenska.

## Výsledky

### Jednotlivci

### Družstvá

## Zdroj
* Zdroj, z ktorého čerpal tento článok

Kategória:Športovec roka na Slovensku
Kategória:Šport na Slovensku v 2009
Michalík (priezvisko)

**Michalík** je slovenské a české priezvisko odvodené od mužského mena Michal. Na Slovensku je najčastejšie v Bratislave, Kostelci (okres Považská Bystrica), Prešove a v Solčanoch (okres Topoľčany).

## Známi nositelia
Pozri v článku Michalík.

## Pozri aj
* Michálik (priezvisko)
* Mihálik (priezvisko)

Kategória:Slovenské priezviská
Kategória:České priezviská
Kategória:Priezviská na Slovensku
Kategória:Priezviská v Česku
Bread

**Bread** bola americká rocková skupina pochádzajúca z Los Angeles. Medzi rokmi 1970-1977 sa skupine v rebríčku Billboard Hot 100 umiestnilo 13 skladieb a boli príkladom žánru, ktorý sa neskôr začal označovať ako soft rock.

Skupina sa skladala z Davida Gatesa (spev, gitara, basová gitara, klávesy, husle, viola, bicie), Robba Royera (basová gitara, gitara, flauta, klávesy, bicie, zobcová flauta, sprievodný spev), Mika Bottsa (bicie; v skupine od 1970) a Larryho Knechtela (basová gitara, gitara, klávesy, harmonika; nahradil Royera v roku 1971).

## Diskografia
### Štúdiové albumy

### Kompilačné albumy

* Zlaté a Platinové certifikácie od Recording Industry Association of America

### Single

## Referencie

## Externé odkazy
* Bread na Yahoo! Directory 
* allmusic (Bread prehľad)

Kategória:Rockové hudobné skupiny USA
Akatist

300px|náhľad|vpravo|Akatistová ikona (Rusko, 14. storočie)
**Akatist** alebo **akafist** () je ďakovno-oslavnou bohoslužbou v pravoslávnej a gréckokatolíckej cirkvi. Počas jeho modlitby sa nesedí, ale ako vyjadrenie radosti a vďačnosti sa celý čas stojí.

Akatist sa spravidla skladá z 13 kondakov a 13 ikosov. Najznámejší a najstarší je akatist k Bohorodičke, ktorý vznikol ako poďakovanie za záchranu Konštantínopolu pri obliehaní Avarmi a Slovanmi v roku 626. Autorstvo sa pripisuje konštantínopolskému patriarchovi Sergiovi, Jurajovi Pizidskému alebo sv. Romanovi Sladkopevcovi (Melódovi). Prvé písmená kondakov a ikosov utvárajú v gréckom origináli abecedný akrostich.

V slovanskom svete existujú aj mnohé iné akatisty, napr. akatist k Ježišovi Kristovi, ďakovný akatist, akatisty k rôznym svätým.

Spolu s paraklisom je Akatist k Bohorodičke najobľúbenejšou modlitbou byzantského obradu k presvätej Bohorodičke, v prostredí slovenských gréckokatolíkov najobľúbenejšou byzantskou modlitbou k Bohorodičke.

## Externé odkazy
* Akatist k presvätej Bohorodičke
* Akatist k Ježišovi Kristovi
* Akatist svätému hieromučeníkovi Leonidovi Ivanovičovi Fjodorovi
* Spev Akatistu k presvätej Bohorodičke v podaní zboru Chrysostomos (mp3)
* Akatist – duchovné bohatstvo východnej cirkvi

Kategória:Liturgia
Kategória:Kresťanské hymny
Kategória:Gréckokatolícka cirkev
Utiereň

**Utiereň** (gr. ὄρθρος, csl. ѹ́тренѧ) je oficiálnou rannou modlitbou v gréckokatolíckej a pravoslávnej cirkvi. Je súčasťou denného okruhu bohoslužieb (časoslova). Najvýraznejšími súčasťami utierne sú šesťžalmie, čítanie katisiem (žalmov), kánon, stichiry a malé alebo veľké slávoslovie. Na sviatočnej a nedeľnej utierni sa číta aj evanjelium.

## Pozri aj
* Večiereň

Kategória:Liturgia
Kategória:Liturgia hodín
Kategória:Gréckokatolícka cirkev
Elmex

thumb|Tuba zubnej pasty Elmex
**Elmex** je značka zubnej pasty, ktorá sa predáva od roku 1962. Vyrába ju spoločnosť GABA International AG – švajčiarsky výrobca značkových výrobkov pre ústnu hygienu. Ako prvá zubná pasta obsahovala amínfluorid (AmF), ktorý remineralizuje zubnú sklovinu a zvyšuje jej odolnosť voči pôsobeniu kyselín.

## Iné projekty

## Zdroj
* 

Kategória:Značky zubných pást
Rád svätého Augustína

**Rád svätého Augustína** – **augustiniáni** (, OSA) je rehoľným rádom Katolíckej cirkvi. Vo svojej súčasnej podobe vznikol v roku 1244 zjednotením niekoľkých skupín pustovníkov.

Augustiniáni nie sú zameraní na žiadnu konkrétnu činnosť. Venujú sa aktívnemu apoštolátu, ktorý je časťou života rádu. Snažia sa hlavne hľadať Boha v spoločnom živote a v modlitbe nezabúdajúc ani na štúdium.

Augustinánsky rád sa delí na provincie, ktoré pozostávajú z kláštorov. Okrem toho existujú aj viceprovincie a vikariáty. Viacero provincií vytvára asistenciu. Rád má ešte aj domy, ktoré sú podriadené priamo generálnemu predstavenému.

V stredoveku sa na území Slovenska nachádzali kláštory rádu augustiniánov vo Veľkom Šariši, v Hrabkove (zasvätený sv. Duchu), v Bardejove (zasvätený sv. Jánovi Krstiteľovi) a v Spišskom Podhradí (zasvätený sv. Alžbete).

Istý čas bol v reholi augustiniánov aj reformátor Martin Luther. 

## Literatúra
* "Augustiniáni : Rehoľa sv. Augustína (OSA)." In: Ján Babjak: *Rehole a kongregácie na Slovensku.* 1. vydanie. Trnava : Dobrá kniha, 1998, s. 23-25. ISBN 80-7141-183-3
* "Řád sv. Augustina - augustiniáni." In: *ŘEHOLNÍ ŽIVOT V ČESKÝCH ZEMÍCH : Řeholní řády a kongregace, sekulární instituty a společnosti apoštolského života v České republice.* Kostelní Vydří : Karmelitánské nakladatelství, 1997. 47-51 s. EDICE ENCYKLOPEDIE. ISBN 80-7192-222-6
* 

## Externé odkazy
* Rehoľa sv. Augustína na Slovensku

Kategória:Duchovné rády
Odstreľovacia puška

[náhľad|Odstreľovacia puška [Accuracy International AWM, štandardná odstreľovacia puška armád krajín ako Veľká Británia alebo Nemecko (na obrázku puška nemeckej armády)]]
[náhľad|Pohľad cez teleskopický [puškohľad]]
**Odstreľovacia puška** alebo **ostreľovačská puška** je puška používaná na presnejšiu streľbu na dlhé vzdialenosti. Osoba, ktorá používa odstreľovaciu pušku v armáde, sa nazýva odstreľovač (snajper, sniper).

## Charakteristika
Odstreľovacia puška je oveľa presnejšia ako ostatné pušky. Takmer všetky odstreľovacie pušky používajú puškohľad, ktorý umožňuje vidieť aj veľmi vzdialené ciele. Existujú dva typy odstreľovacích pušiek: opakovacie pušky, ktoré po každom výstrele musí strelec znovu nabiť, a poloautomatické pušky, ktoré vystrelia jeden náboj, keď je natiahnutá spúšť, a sú automaticky pripravené na ďalší výstrel. Plne automatické pušky strieľajú plynule, kým je natiahnutá spúšť.

Typicky, opakovacie pušky majú dlhší dostrel a sú presnejšie ako poloautomatické pušky preto, lebo musia byť po každom výstrele znovu ručne nabité, a tak majú nižšiu kadenciu ako poloautomatické pušky, ktoré strieľajú tak rýchlo, ako dokáže strelec rýchlo stláčať spúšť. Na blízke vzdialenosti alebo v situáciách, kedy musí strelec strieľať rýchlo za sebou, môže dať odstreľovač prednosť poloautomatickej puške. Príklady opakovacích odstreľovacích pušiek sú M40, R700 alebo M24 SWS. Príklady poloautomatických odstreľovacích pušiek sú M21 SWS, Dragunov alebo Barrett M82.

## Náboje
[náhľad|Puškové náboje, zľava: [.50 BMG, .300 Win Mag, .308 Winchester, 7,62 Russian Short, 5,56 NATO, .22 LR]] 
Odstreľovacie pušky používajú náboje kalibru od 5,99 mm nábojov .22 LR, ktoré používa mnoho malých pištolí až po kaliber 12,7 mm nábojov .50 BMG, ktoré používa guľomet M2 Browning. Menšie náboje ako .22 LR sa často používajú na kratšiu vzdialenosť, zvyčajne s tlmičom. Náboj je príliš slabý a má krátky dostrel nato aby zasiahol človeku podobné ciele. Naopak, väčšie náboje ako .50 BMG sú používané v ťažkých odstreľovacích puškách, ktoré sa často používajú na zničenie ľahkých vozidiel a zariadení. Používajú sa pri streľbe z veľkých vzdialeností nad 1,5 km. Pre bežné bojové použitie sú veľmi drahé, objemné a na krátku vzdialenosť nepresné.

## Pozri aj
* odstreľovač
* puškohľad
* zoznam ostreľovačských pušiek

## Referencie

## Iné projekty

## Externé odkazy
* Modern Firearms zoznam ostreľovačských pušiek
* SniperCentral zoznam ostreľovačských pušiek
Štátny tajomník (Slovensko)

**Štátny tajomník** je na Slovensku politicky obsadzovaná funkcia v štátnej exekutíve. Štátneho tajomníka vymenúva a odvoláva vláda SR na návrh príslušného ministra. V neprítomnosti zastupuje ministra v plnom rozsahu. Výnimkou je rokovanie vlády, kde neprítomného ministra nezastupuje pri hlasovaní, nakoľko jeho hlas je iba poradný.

Pri viacodvetvových ministerstvách môže vláda určiť, že na ministerstve budú pôsobiť dvaja štátni tajomníci. V takom prípade minister vymedzí rozsah ich právomocí pri zastupovaní.

## Referencie

## Pozri aj
* Ústredný orgán štátnej správy
* Zoznam ministerstiev na Slovensku


Kategória:Politika na Slovensku
Kategória:Vláda Slovenskej republiky
Kategória:Ministerstvá Slovenskej republiky
Mastnice

**Mastnice** je prírodná pamiatka ev. č. 1058 neďaleko obce Hracholusky v okrese Prachatice. Oblasť spravuje Agentúra ochrany prírody a krajiny ČR.

Predmetom ochrany sú mokré lúky v strednej časti údolia potoka Mastnice, na ktorých hojne rastie značne ohrozený druh chránenej rastliny bledule jarnej (Leucojum vernum).

## Pozri aj
* Zoznam chránených území v okrese Prachatice

## Iné projekty

Kategória:Lúky v Česku
Kategória:Chránené územia v okrese Prachatice
Kongregácia sestier karmelitánok Dieťaťa Ježiša

**Kongregácia sestier karmelitánok Dieťaťa Ježiša** (*Congregatio Sororum Carmelitidum Divini Infantis Jesu*, **CSCDIJ**  ) je rehoľným inštitútom pápežského práva v Katolíckej cirkvi. Vznikla 31. decembra 1921 v Poľsku. Jej zakladateľmi sú o. Anzelm Gadek OCD a Janina Kierocinská (rehoľným menom sestra Mária Terézia od sv. Jozefa). Prvý dom bol založený v Sosnovci. Generálna predstavená sídli v Poľsku.

Členky kongregácie zachovávajú rehoľné pravidlá sv. Alberta Jeruzalemského a vlastné konštitúcie. Základom života je spiritualita tereziánskeho Karmelu, a najmä spiritualita patrónky kongregácie sv. Terézie od Dieťaťa Ježiša. Sústredia sa na ideál duchovného detstva. Sestry sa venujú najmä výchove detí a ich náboženskému vzdelaniu, ale aj pastoračnej práci v iných oblastiach.

## Referencie

## Literatúra
* "Kongregace sester karmelitek Dítěte Ježíše." In: *ŘEHOLNÍ ŽIVOT V ČESKÝCH ZEMÍCH : Řeholní řády a kongregace, sekulární instituty a společnosti apoštolského života v České republice.* Kostelní Vydří : Karmelitánské nakladatelství, 1997. 223-226 s. EDICE ENCYKLOPEDIE. ISBN 80-7192-222-6

## Externé odkazy
* Sestry karmelitánky Dieťaťa Ježiša, karmelitankydj.sk
* Sestry Karmelitánky Dieťaťa Ježiša
* Povolania.kbs.sk  

Kategória:Duchovné rády
Kategória:Ženské rehoľné rády a združenia
Česko Slovenská SuperStar (2011)

**[[Česko Slovenská SuperStar]]** je séria častí medzinárodnej relácie z roku **2011**.

## Moderátori a porota
### Moderátori
Súťaž moderuje Leoš Mareš z Česka a speváčka Tina zo Slovenska.

### Porota
Členmi poroty sú Gabriela Osvaldová, Helena Zeťová, Rytmus a Pavol Habera.

## Priebeh súťaže
### Úvodné castingy
Do úvodných castingov sa prihlásilo viac než 11 000 súťažiacich.

### Divadlo
Do tejto časti súťaže bolo postupným vyraďovaním vybraných 100 súťažiacich, z ktorých ďalším vyraďovaním porota vyberie 24 semifinalistov.

### Semifinále
Do tejto časti postúpilo 24 semifinalistov, ktorých vybrala porota v časti „Dlhá cesta“. Od tejto časti, o osude súťažiacich rozhodujú  diváci  SMS hlasmi.

#### 1. semifinále

#### 2. semifinále

#### 3. semifinále

### Finále
Do finále postúpilo 12 účastníkov. Traja Slováci, tri Slovenky, traja Česi a tri Češky. Počas každého finálového večera spievajú všetci hymnu „Nevzdávám“http://www.youtube.com/watch?v=YTeQBmwTCTE.
#### 1. finále: „Môj idol“

#### 2. finále: „Česko Slovenské piesne“

#### 3. finále: „Tanečné hity“

#### 4. finále: „Rockové hity“
V tomto kole súťaž neopustil nikto. Najmenší počet hlasov získal Martin Harich no od poroty získal divokú kartu.

#### 5. finále: „Duetá a piesne vybrané Helenou Vondráčkovou“
V tomto kole súťaž opustili až dvaja súťažiaci, na základe použitia divokej karty v minulom kole, kedy nevypadol nikto.

**Piesne vybrané Helenou Vondráčkovou**

**Duetá**

#### 6. finále: „Elán a Lucie“

#### 7. finále: „ABBA a Queen“

#### 8. finále: „Miro Žbirka, voľba porotcov a súťažiacich“

#### GrandFinále

## Vyraďovacia tabuľka

## Referencie

Kategória:Česko Slovenská SuperStar
Kategória:Hudobné televízne programy
Nemecký sonický kanón z 2. svetovej vojny

**Nemecký sonický kanón** bola zbraň, ktorú vyvinuli inžinieri Osi začiatkom 40. rokov 20. storočia. Na zabíjanie používal zvukové vibrácie, ktoré dokázali roztrhať človeka zvnútra. Fungoval na princípe Metánovej spaľovacej komory vyvedenej do dvoch parabolických tanierov, ktorá pulzovo vybuchovala pri približnej frekvencii 44hz.

## Účinky na zdravie
Tento infrazvuk, zosilnený parabolami, spôsoboval závrat a nevoľnosť zo vzdialenosti 200 - 400 vibráciou kostí stredného ucha a tekutiny vo vnútornom uchu. Vo vzdialenostiach medzi 50 - 200 metrov zvukové vlny pôsobili na tkanivá orgánov a tekutiny opakovaným stláčaním a uvoľnovaním nestlačiteľných orgánov ako sú obličky, slezina alebo pečeň. (Malo to malý účinok na poddajné orgány ako srdce, žalúdok, či črevá.) Pľúcne tkanivo bolo postihnuté len pri malých vzdialenostiach, pretože vzduch je ľahko roztlačiteľný a jedine alveoly naplnené krvou vzdorujú tlaku.

## Využiteľnosť
V praxi bol zbraňový systém veľmi zraniteľný. Puška, bazuka alebo mínomet ľahko poškodili parabolické usmerňovače zvuku, čo spôsobilo neefektívnosť celého systému. Tým pádom bol celý systém takmer nevyužiteľný v boji.

## Referencie
* History Channel, *Weird Weapons of World War II: Axis*, part 3

Kategória:Exotické zbrane
Kategória:Zbrane druhej svetovej vojny
Chocolate Hills

náhľad|Chocolate Hills

**Chocolate Hills** (doslova *Čokoládové vrchy*) sú kužeľovité kopce na filipínskom ostrove Bohol nadobúdajúce v období sucha čokoládovú farbu. Pre svoju výnimočnosť boli navrhnuté na zápis na listinu Svetového dedičstva UNESCO.

Bohol je jeden z Visayských ostrovov, ktoré ležia v centrálnej oblasti Filipín. Tomuto ostrovu, veľkému asi ako Malorka, prislúcha osobité miesto vo filipínskej histórii. Práve tu totiž bola roku 1565 uzavretá prvá formálna dohoda medzi obyvateľmi ostrova a španielskym kráľovstvom. Miestny náčelník Datu Sikatua uzavrel zmluvu o priateľstve s Miguelom Lopezom de Legazpi, vyslancom kráľa Filipa II., podľa ktorého bolo súostrovie pomenované. Títo dvaja muži spečatili zmluvu vypitím vína s prímesou vlastnej krvi, ktorú nakvapkali do pohára zo svojich prerezaných zápästí. Odvtedy sa tento dokument nazýva *pokrvná zmluva*. Pre dnešných Filipíncov je však ostrov predovšetkým krajinou Čokoládových vrchov. Na rozľahlej plošine v strede ostrova sa nachádza 1268 strmých, pravidelných kopčekov, ktorých vrcholy dosahujú výšku od 30 do 100 metrov.

## Popis
Chocolate Hills majú tvar navzájom si podobných kužeľov či kupol a stoja v skupinách. Ich svahy sú porastené trsmi tvrdej trávy, ktoré v období sucha od februára do mája tak zoschnú, že sa kopce sfarbia do čokoládova. Po prívaloch výdatných tropických dažďov sa kopce opäť zazelenajú. Ich pôvod nie je jednoznačne objasnený, ale je zrejmé, že ich vznik podmienilo vlhké oceánske podnebie Filipín a vlastnosti vápenca, z ktorého sú tvorené. Na rozdiel od kužeľového krasu v Číne, alebo škrapových polí v Dinárskom krase nie sú filipínske vápence celkom čisté. Prímesi iných prvkov a minerálov spôsobujú, že vápence sú odolnejšie proti zvetrávaniu a aj ich vrstvovitosť je menšia, a preto tu nevznikajú podzemné jaskyne. Vrstva pôdy a trávny porast navyše chránia vápenec pred bezprostredným pôsobením dažďovej vody.

Legendy ostrovanov z Boholu však majú pre dôvod Čokoládových vrchov iné vysvetlenie. Podľa jednej povesti vďačia vrchy za svoj vznik neopätovanej láske. Obor Arogo vášnivo miloval krásnu pozemšťanku Aloyu a rozhodol sa uniesť ju. Ona však jeho dvorenie odmietala, chradla a nakoniec zomrela. Zarmútený obor sa nevedel so smrťou milovanej ženy zmieriť a chcel svoj smútok vyplakať. Čokoládové vrchy sú skamenené slzy nešťastného obra.

## Iné projekty

## Externé odkazy
* Oficiálna stránka 
* Čokoládové vrchy na stránke UNESCO

Kategória:Geografia Filipín
Kategória:Chránené územia na Filipínach
Olgoj chorchoj

thumb|Ilustračné vyobrazenie olgoja chorchoja od belgického maliara Pietera Dirkxa
**Olgoj chorchoj** je mýtický piesočný červ žijúci v južnej časti ázijskej púšte Gobi.

Býva opisovaný ako hladký živočích pripomínajúci prerastenú dážďovku alebo aj hrubé črevo naplnené krvou. Dosahuje údajne dĺžku 0,5 až 1,5 m a hrúbku približne mužského stehna. Podľa výpovedí dokáže človeka usmrtiť na vzdialenosť až šiestich metrov. Pri útoku sa jeho ružovkastá farba zmení na červenú, jeho predná časť tela sa vztýči a celkovo veľmi stmavne.

## Iné projekty

Kategória:Mýtické živočíchy
Kategória:Kryptozoológia
Dark Horse

**Dark Horse** môže byť:

## V hudbe
### Piesne
* „Dark Horse“, pieseň Amandy Marshall
* „Dark Horse“, titulná pieseň albumu Georga Harrisona
* „Dark Horse“, pieseň Katy Perry
### Albumy
* ''Dark Horse'' – album Georga Harrisona
* ''Dark Horse'' – album skupiny Nickelback
* *[[Darkhorse]]* – album skupiny Crazy Town
* Dark Horse Records, nahrávacia spoločnosť, ktorú vlastnil George Harrison
Chemická zbraň

[thumb|right|Palety 155&nbsp;mm [delostrelecký granát|delostreleckých granátov obsahujúcich "HD" (destilovaný sírny yperit) v Pueblo Depot Activity (PUDA), zariadení na skladovanie chemických zbraní v USA.]]
**Chemické zbrane** sú prostriedky hromadného ničenia, sú to predovšetkým bojové otravné látky a prostriedky, ktorými sa otravné látky dopravujú na nepriateľa (chemická munícia, špeciálne vozidlá, prístroje a pod.). Ich účelom je hromadné ničenie živej sily alebo zamorenie terénu a objektov v ňom. Použitie chemických zbraní formálne odsúdila veľká časť svetových krajín. Napriek tomu držia mnohé krajiny stále vo svojom arzenále zbrane, ktoré možno použiť na vedenie chemickej vojny.

## Typy
Chemické zbrane možno rozdeliť do týchto základných kategórií na:
* všeobecne jedovaté látky (napr. kyanovodík)
* pľuzgierotvorné látky (napr. yperit)
* nervovoparalytické látky (napr. sarín, soman, tabun; VX, látky typu novičok)
* dráždivé otravné látky (napr. plyn CS)
* psychoaktívne látky (napr. látka BZ)
* dusivé (napr. fosgén)

## Medzinárodné právo
Chemické zbrane boli použité v niektorých konfliktoch a majú potenciál byť použité v niektorých ďalších konfliktoch. V platnosti sú početné medzinárodné dohody týkajúce sa obmedzení používania chemických zbraní. Medzi medzinárodné dohovory týkajúce sa zákazu použitia chemických zbraní patria hlavne Ženevský protokol (1925) a Dohovor o chemických zbraniach, ku ktorej sa od roku 1968 pridalo 188 krajín.

## Dejiny
náhľad|Britskí vojaci zasiahnutí plynom čakajúci na ošetrenie, apríl 1918.
Chemické zbrane boli v širokej miere po prvýkrát použité počas prvej svetovej vojny. Z 15 000 zasiahnutých vojakov, pri ich prvom použití, vtedy zahynula asi jedna tretina. Vysokú úmrtnosť malo na svedomí absolútne prekvapenie. Bez ochranných pomôcok boli jednotlivci vystavení ich použitiu bezbranní. 

Počas druhej svetovej vojny nedošlo k masovému použitiu chemických zbraní. V Európe bolo známe hlavne ich použitie v niektorých vyhladzovacích táboroch ako lacný spôsob vraždenia väzňov. Známa je najmä látka Zyklon B, obsahujúca prudko jedovatý kyanovodík.

V povojnovom období je známe použitie chemických zbraní napr. počas iracko-iránskej vojny.

## Referencie

Kategória:Zbrane hromadného ničenia
Pag (ostrov)

náhľad|Poloha ostrova
náhľad|Mesto Pag
thumb|Pobrežie ostrova Pag
**Pag** (, ) je piaty najväčší chorvátsky ostrov, nachádzajúci sa v Kvarnerskej časti Jadranského mora. Má rozlohou  a okolo 8 tisíc obyvateľov. Nachádza sa v Zadarskej (severná časť) a Licko-senjskej župe (južná časť). Najväčšie mesto na ostrove je správne centrum Pag, kde žije okolo 4 350 ľudí.

## Geografia ostrova
Ostrov sa nachádza v juhovýchodnej časti Kvarnerského zálivu a svojím pretiahnutým tvarom zasahuje do Zadarskej (severná časť) a Licko-senjskej župy (južná časť). Je dlhý až 60, no široký len 2 a jeho rozloha je . Dĺžka členitého pobrežia s hlbokými zálivmi predstavuje až , z toho až  predstavujú kamienkové a piesočnaté pláže. 

Od pevniny je Pag oddelený *Velebitským prielivom* (*Velebitski kanal*) a od ostrova Rab na severe *Pažským prielivom* (*Paški kanal*). Na juhovýchodnom konci ho spája s pevninou Pažský most (*Paški most*) a dopravu uľahčujú i trajekty Prizna – Žigljen a Karlobag a Pag.

Najvyšším vrchom ostrova je Sveti Vid, ktorý dosahuje . V juhovýchodnej časti ostrova ležia krasové jazerá *Velo blato* a *Malo blato*. Pri Pagu sa nachádzajú rozsiahle saliny (*Paške solane*), kde sa na ploche viac ako  získava soľ odparovaním morskej vody. Ročne sa tu získa až 33 000 ton soli.

## Podnebie
Na ostrove prevláda stredomorské podnebie, no kvôli chladným vetrom z pevniny (bóra) je možné pestovanie hrozna, zeleniny, ovocia a olív len v údoliach. Veľkú časť povrchu ostrova pokrývajú skaly bez porastu a v častiach s porastom sa vo veľkom chovajú ovce (okolo 40 000 kusov). Vďaka veľkému podielu tymiánu, rozmarínu či šalvie má ich mlieko špecifickú chuť a miestnou špecialitou je pažský syr (*Paški sir*).

## Obyvateľstvo
Najväčším sídlom ostrova je historické mesto Pag, ktoré sa nachádza v centrálnej časti ostrova a kde žije okolo 4 350 obyvateľov. Hlavné turistické letovisko Novalja sa nachádza na severozápadnom pobreží a menšie centrá oddychu sú i v mestečku Mandre, Stara Novalja a Potočnica. Celkový počet obyvateľov ostrova sa pohybuje okolo 8 000, pričom ich hlavným zdrojom obživy je okrem turizmu i rybárstvo, získavanie soli a vinárstvo.

## Pozri aj
* Chorvátske ostrovy

## Iné projekty

## Zdroj

Kategória:Ostrovy Chorvátska
Detektor kovov

thumb|Detektor kovov, používaný na vyhľadávanie mín

**Detektor kovov** je zariadenie, ktoré reaguje na kov. Najjednoduchší detektor kovov sa skladá z oscilátora a cievky. Ak sa kus elektricky vodivého kovu nachádza v blízkosti cievky, indukujú sa do neho vírivé prúdy, a to vytvára striedavé magnetické pole. Cievka sa používa na meranie magnetického poľa (ako magnetometer), malými zmenami v magnetickom poli potom môže byť detegovaný kovový predmet.

Prvé priemyselné detektory kovov boli vyvinuté v roku 1960 a boli používané pri ťažbe a na ďalšie priemyselné aplikácie. Medzi ďalšie použitie patrí odmínovanie (detekcia pozemných mín), odhaľovanie zbraní, ako nože a pištole (najmä na letiskách), geofyzikálny prieskum, archeológia a na hľadanie pokladov. V priemysle ná využitie napríklad v stavebníctve, kde odhaľuje výstuž v železobetóne, potrubia uložené v zemi alebo v potravinárstve, kde odhaľuje kovové predmety v potravinách.

## Literatúra
* Hájek Jan Ing., Jarchovský Zdeněk: Detektory kovu - návod na stavbu - 5.díl princip zapojení a praktické návody na tři konstrukce, BEN - technická literatura, 2010, ISBN 978-80-7300-220-6
* Schuller Wolfgang: Vyhledávací technika pro profesionály - edice elektronické hledače 2, BEN - technická literatura, 2002, ISBN 80-86056-85-6
* Hájek Jan Ing.: Elektronické hledače - edice elektronické hledače 1, BEN - technická literatura, 2002, ISBN 80-7300-011-3

## Iné projekty

## Zdroj

Kategória:Meracie prístroje
Kategória:Senzory
Kategória:Kovy
Kategória:Archeológia
Kategória:Vojenská technika
Božská liturgia

[thumb|[Vladyka Ján Babjak pri slávení svätej božskej liturgie]]
thumb|Proskomídia (príprava svätých darov) - prvá časť božskej liturgie
**Božská liturgia** alebo **svätá božská liturgia** či jednoducho **liturgia** (gr. θεία λειτουργία, csl. свѧщеннаѧ и божественнаѧ лїтургїѧ) je u gréckokatolíkov a pravoslávnych spoločné označenie pre eucharistickú bohoslužbu (nemýliť si s liturgiou verných, v latinskom obrade liturgiou obety). Svätá božská liturgia môže byť liturgia svätého Jána Zlatoústeho, liturgia svätého Bazila Veľkého, liturgia svätého Jakuba a prípadne aj liturgia vopredposvätených darov. Liturgia svätého Jána Zlatoústeho a liturgia svätého Bazila Veľkého majú rovnakú štruktúru, liturgia svätého Jakuba a liturgia vopredposvätených darov majú špecifickú štruktúru. Niektorí nepovažujú liturgiu vopredposvätených darov za svätú božskú liturgiu, keďže neobsahuje anaforu.

Jednoduchým rozlišovacím znakom je, že (svätá božská) liturgia v byzantskom obrade vždy obsahuje rozdeľovanie eucharistie (Kristovho tela a krvi) veriacim.

Pendantom v latinskom obrade je svätá omša.

## Pozri aj
* Liturgia svätého Jána Zlatoústeho
* Liturgia svätého Bazila Veľkého
* Liturgia vopredposvätených darov

## Externé odkazy
* Porovnanie štruktúry eucharistickej liturgie byzantského a latinského obradu (omše)

## Iné projekty

Kategória:Liturgia
Kategória:Gréckokatolícka cirkev
Marie-Philip Poulinová

**Marie-Philip Poulinová** (orig. *Marie-Philip Poulin*, * 28. marec 1991, Beauceville, Quebec, Kanada) je kanadská hokejistka, útočníčka kanadskej reprezentácie a amerického klubu Boston University Terriers.

## Medailové úspechy
*olympijské zlato 2010
*striebro z MS 2009
*striebro z MS 2011
*striebro z MS do 18 rokov 2009
*striebro z MS do 18 rokov 2008
Vo finále olympijského turnaja 2010 vo Vancouveri, v ktorom Kanada zvíťazila nad USA 2-0, bola  v 14. a 17. minúte strelkyňou oboch gólov Kanady.

## Referencie


## Zdroje

Kategória:Narodenia v 1991
Kategória:Kanadské hokejistky
Kategória:Kanadskí olympijskí víťazi
Kategória:Hokejisti na Zimných olympijských hrách 2026
Sáva Posvätený

thumb|Ikona sv. Sávu Posväteného

**Svätý Sáva Posvätený** (gr. Σάββας ο Ηγιασμένος, csl. Савва Освѧщенный) (439, Mutalaska, Kapadócia - 5. december 532) bol kresťanský mních a svätec. V byzantskom kalendári je titulovaný ako prepodobný a bohonosný.

Keď mal Sáva osem rokov, odišiel do monastiera v Skande, neďaleko svojho rodiska. O desať rokov neskôr odišiel do Palestíny. Ako tridsaťročný odišiel do jaskyne, kde sa počas týždňa postil a plietol koše. V sobotu a nedeľu odchádzal do monastiera na spoločné modlitby.

Neskôr odišiel na púšť k Jordánu. Našiel si jaskyňu, kde sa usídlil. Po niekoľkých rokoch života v samote k nemu začali prichádzať ľudia, ktorí ho chceli nasledovať. Čoskoro ich bolo okolo neho 70. Z jednej veľkej jaskyne si urobili chrám. Sáva nechcel, aby niektorý brat prijal kňazstvo, preto sa liturgie slúžili iba vtedy, keď prišiel nejaký kňaz. Neskôr sa niektorí bratia chceli zbaviť vplyvu Sávu. Ohovorili ho u patriarchu v Jeruzaleme. Patriarcha však potom ako zistil, že obvinenia boli nepravdivé, udelil Sávovi sväté tajomstvo (= sviatosť) kňazstva a ustanovil ho za presbytera v lavre. Od vtedy sa Sáva nazýva posvätený (csl. "osvjaščennyj"). Potom biskup posvätil ich jaskynný chrám a Sávu ustanovil za igumena. Keď sa začal šíriť vplyv monofyzitov, Sáva sa na žiadosť patriarchu vybral vysvetliť cisárovi celú vec a zastať sa pravej viery.

Lavra svätého Sávu neďaleko Jeruzalema bola v dejinách veľmi významným monastierom, okrem iného výrazne prispela k sformovaniu byzantského časoslova a typikona.

## Zdroje

* "Sáva Posvätený, prepodobný : 5. december." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 103-110. ISBN 80-967341-1-3
* "Dňa 5. decembra : Prepodobný a Bohonosný Otec náš, Sáva Osvietený." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 588-591. ISBN 80-7165-381-0

## Externé odkazy

* Sáva  - život svätého

Sáva Posvätený
Kategória:Kresťanskí mnísi
Stuck on Replay

„**Stuck on Replay**“ je skladba nemeckej techno skupiny Scooter a je štvrtým singlom z ich albumu *[[Under The Radar Over The Top]]*. Bol vydaný dňa 12. marca 2010 a stal sa oficiálnou hymnou Majstrovstiev sveta v ľadovom hokeji 2010, ktoré sa konali v Nemecku.

Refrén skladby obsahuje prvky skladby „Stuck on You“ od Lionela Richieho z roku 1984.

## Zoznam skladieb
;CD singel (2-piesňový)

;CD singel

;Download

## Referencie

Kategória:Single z 2010
Kategória:Piesne skupiny Scooter
Kategória:Single skupiny Scooter
Kategória:Piesne z 2010
O’Hareovo medzinárodné letisko

**O’Hareovo medzinárodné letisko** (; IATA: **ORD**, ICAO: **KORD**) je jedným z najväčších letísk na svete – je spojené s viac než 230 destináciami po celom svete. Nachádza sa cca 27 km od Chicaga v USA. S centrom Chicaga i okolitými mestami je O’Hareovo letisko spojené vďaka početnej hromadnej doprave (hlavne autobusovej). Ako alternatívne letisko pre O’Hare International Airport slúži Chicago Midway International Airport (MDW), ktoré je od neho vzdialené cca 30 km.

## Služby na letisku
Medzi službami nájdete okrem klasických ako je, napríklad parkovanie (krátkodobé aj dlhodobé, novo aj možnosť tzv. cell phone waiting lot), požičovňa áut či zmenáreň, prebaľovacia miestnosť, detský kútik, zdravotné stredisko. Priamo na letisku sa nachádzajú aj bankomaty, pošta a je tu možnosť pripojiť sa za poplatok k internetu.

## Aerolínie a destinácie

### Doprava a štatistiky

## Referencie


## Zdroje informácií
*  Oficiálna stránka letiska O’Hare
*  Letisko Chicago O’Hare International Airport (ORD) - informácie v češtine

Kategória:Letiská v Illinoise
Kategória:Doprava v Chicagu
Pachomios Veľký

Svätý **Pachomios Veľký** (* 292, Téby, Egypt – † 348) bol kresťanský mních a svätec.

Ako mladík slúžil vo vojsku keď sa raz v istej dedine zoznámil s kresťanstvom. Po odchode z vojska sa dal pokrstiť. Potom začal žiť pod vedením istého pustovníka. V roku 325 odišiel do púšte kde žil ako pustovník. Čoskoro sa okolo neho zhromaždilo asi 100 mníchov. Pachomios pochopil, že pustovnícky život osamote je nebezpečný preto pre mníchov zaviedol spoločný život v monastieri. Začali bývať v spoločnom dome, kde mali svoje cely. Pachomios napísal pre svoj monastier aj prvé pravidlá – typikon, podľa ktorých mali žiť. Tie sa neskôr stali pre pravidlá života ďalších mníchov žijúcich v monastieroch. Po veľkom vzraste počtu mníchov zriadil Pachomios aj ďalšie monastiere. napísal aj pravidlá pre ženský monastier. Pachomios počas svojho života mal aj schopnosť činiť zázraky a prorokovať. Zomrel počas morovej epidémie v roku 348.

## Uctievanie
Ako svätec sa uctieva nielen na kresťanskom Východe ale aj na Západe. Rímske martyrológium pre Katolícku cirkev uvádza spoločnú spomienku s ďalšími svätými na 25. november.

## Referencie


## Literatúra

* "Pachomios Veľký, prepodobný : 15. máj." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 233-235. ISBN 80-967341-1-3
* "Dňa 15. mája : Svätý prepodobný otec náš Pachomij Veľký." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 280-285. ISBN 80-7165-381-0

## Pozri aj

* Zoznam svätcov Katolíckej cirkvi

## Externé odkazy

* Pachomius  - život svätého

Kategória:Narodenia v 292
Kategória:Úmrtia v 348
Pachomios Veľký
Kategória:Pustovníci
Kategória:Kresťanskí mnísi
Kategória:Katolícki svätci majúci sviatok 25. novembra
Pančice-V řekách

**Pančice-V řekách** je prírodná pamiatka ev. č. 1603 neďaleko obce Lhenice v okrese Prachatice. Oblasť spravuje Agentúra ochrany prírody a krajiny ČR.

Predmetom ochrany sú vlhké lúky s bohatým výskytom bledule jarnej.

## Pozri aj
* Zoznam chránených území v okrese Prachatice

Kategória:Lúky v Česku
Kategória:Chránené územia v okrese Prachatice
Železničná trať Galanta – Leopoldov

|}

**Železničná trať Galanta – Leopoldov** (v cestovnom poriadku pre verejnosť označená ako **železničná trať číslo 133**) je elektrifikovaná dvojkoľajná železničná trať na Slovensku, ktorá spája dôležité dopravné uzly v Galante a Leopoldove. Zároveň spája trate 120 (Bratislava – Žilina) a 130 (Bratislava – Štúrovo).

V úseku Sereď – Leopoldov trať od decembra 2012 funguje iba pre nákladné vlaky.

## Dejiny
Význam železničnej trate Galanta - Leopoldov je najmä v prepojení dvoch dôležitých tratí bez nutnosti použiť uzol Bratislava. Úsek medzi Galantou a Sereďou bol sprevádzkovaný 1. novembra 1883 a zo Serede po Leopoldov 20. júla 1885. Nová trať skracovala spojenie Budapešti a na uhlie bohaté Ostravsko. 

Druhá koľaj bola vybudovaná v rokoch 1909 - 1910 a k elektrifikácii prišlo v roku 1979 medzi Galantou a Sereďou a v roku 1984 i na úseku po Leopoldov.

## Stanice na trati
* Galanta – križovatka s traťou 130 (Bratislava – Štúrovo) 
* Gáň
* Sereď - križovatka s traťou 133 (úsek Trnava - Sereď)
* Šúrovce
* Siladice
* Leopoldov – križovatka s traťou 120 (Bratislava – Žilina) a 141 (Leopoldov – Kozárovce)

## Pozri aj
* Zoznam železničných tratí na Slovensku
* Dejiny železníc na Slovensku
* trať číslo 133 (úsek Trnava – Sereď)

## Externé odkazy
* ŽSR cestovné poriadky podľa trate

## Zdroj
* www.vlaky.net

Galanta – Leopoldov
Kategória:Doprava v okrese Galanta
Kategória:Doprava v okrese Trnava
Kategória:Doprava v okrese Hlohovec
Teodóz Pečerský

**Svätý Teodóz Pečerský** (; * okolo 1008, Vasylkiv, Ukrajina – † 3. máj 1074, Kyjev) bol kresťanský svätec, zakladateľ spoločného mníšskeho života na Kyjevskej Rusi. Je uctievaný ako prepodobný.

Narodil sa neďaleko Kyjeva. Už ako chlapca ho priťahovalo mníšstvo a viedol prísny život. Neskôr tajne odišiel z domu a išiel za starcom Antonom. Po niekoľkých rokoch ho matka našla a chcela odviesť domov, ale on ju presvedčil, aby sama vstúpila do monastiera. V roku 1054 bol Teodóz vysvätený za kňaza. Onedlho bol zvolený za igumena (predstaveného mníchov) Kyjevsko-pečerského monastiera (neskôr povýšený na lavru). V roku 1062 zaviedli v monastieri studitský typikon. Namiesto dovtedajšieho spôsobu sa zaviedol spoločný mníšsky život.

Prepodobný Teodóz viedol prísny asketický život. Veľký pôst trávil zatvorený v osobitnej jaskyni. Teodóz sa nebál postaviť ani proti predstaviteľom svetskej moci. 

Po smrti preniesli 14. augusta 1092 jeho neporušené telo do nového monastierskeho chrámu. Tam sa nachádza doteraz.

## Referencie


## Zdroje
* "Teodóz Pečerský, prepodobný : 3. máj, 14. august." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 227-229. ISBN 80-967341-1-3
* "Uspenie Prepodobného otca nášho, Teodozija, igumena Kyjevsko - Pečerského kláštora a zakladateľa ruského rehoľníckeho spoločného života." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 715-718. ISBN 80-7165-381-0

Kategória:Narodenia v 11. storočí
Kategória:Úmrtia 3. mája
Kategória:Úmrtia v 1074
Kategória:Ruskí pravoslávni svätci
Teodor Studita

Svätý **Teodor Studita** (iné mená: **Teódoros Studitský**, **Theodóros Studités**; * okolo 759, Carihrad - † 826) bol kresťanský svätec a významný byzantský hymnograf.

Spolu so starcom Platonom založil Sakudionský monastier na Olympe, neskôr sa stal jeho igumenom. V čase saracénskej hrozby v Malej Ázii odišiel s bratmi do Carihradu, kde sa ujal monastiera Studion, podľa ktoré dostal neskôr prímeno Studita. Teodor vytvoril pre mníchov v monastieri prísne pravidlá spoločného života podľa pravidiel sv. Bazila Veľkého. Čoskoro sa pri ňom zhromaždilo okolo 1000 mníchov. V monastieri sa venoval aj tvorbe kánonov, cirkevných hymnov a kníh.

Počas ikonoboreckého prenasledovania Teodor verejne obhajoval úctu svätých ikon, za čo ho cisár poslal do vyhnanstva. Tam bol aj mučený a väznený v strašných podmienkach. Až po nástupe ďalšieho cisára Michala III. bol prepustený, ale odmietol sa vrátiť do Konštantínopolu.

Po jeho smrti (roku 826) boli jeho telesné pozostatky v roku 844 prenesené do Carihradu. 

Teodorom zostavené pravidlá boli po jeho smrti zapísané jeho žiakmi a sú známe ako studitský typikon.

V pravoslávnej a gréckokatolíckej cirkvi má sviatok 11. novembra a je uctievaný ako prepodobný a vyznávač.

## Pozri aj
* Studiti

## Iné projekty

## Zdroje

* "Teodor Studita, vyznávač, prepodobný : 11. november, 26. január." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 66-68. ISBN 80-967341-1-3
* "Dňa 11. novembra : Prepodobný Otec náš, vyznávač, Teodor Studit." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 550-554. ISBN 80-7165-381-0

## Externé odkazy
* Teodor Studita  - život svätého

Kategória:Svätci
Kategória:Byzantské osobnosti z Konštantínopola
Kategória:Byzantskí teológovia
Kategória:Byzantskí spisovatelia
Kategória:Byzantskí mnísi
Železničná trať Trnava – Sereď

|}

**Železničná trať Trnava – Sereď** (v cestovnom poriadku pre verejnosť označená ako **železničná trať číslo 133**) je elektrifikovaná jednokoľajná železničná trať na Slovensku, ktorá spája Trnavu a Sereď. Patrí k trati 133 (Galanta – Leopoldov), ktorej hlavný úsek prepája s traťou 120 (Bratislava – Žilina).

## Dejiny
Spojenie Trnavy a Serede bolo vybudované už v roku 1846 ako súčasť konskej železnice. Po presadení sa parnej trakcie bola trať prebudovaná a od 1. septembra 1876 aj daná do užívania. 

Úsek bol elektrifikovaný v roku 1981.

## Stanice na trati
* Trnava – križovatka s traťou 116 (Kúty – Trnava) a 120 (Bratislava – Žilina)
* Križovany nad Dudváhom
* Sereď – križovatka s traťou 133 (Galanta – Leopoldov)

## Modernizácia trate
Úsek trate Trnava - Sereď je uvedený v zozname národných projektov Operačného programu Integrovaná infraštruktúra a v pláne modernizácie ŽSR. Trať by sa mala optimalizovať za účelom zefektívnenia GVD.

## Pozri aj
* Zoznam železničných tratí na Slovensku
* Dejiny železníc na Slovensku
* trať 133 (Galanta – Leopoldov)

## Referencie

## Externé odkazy
* ŽSR cestovné poriadky podľa trate

## Zdroj
* www.vlaky.net

Trnava – Sereď
Kategória:Doprava v okrese Trnava
Kategória:Doprava v okrese Galanta
Železničná trať Kúty – Sudoměřice

|}

**Železničná trať Kúty – Sudoměřice** (v cestovnom poriadku pre verejnosť označená ako **železničná trať číslo 114**) je čiastočne elektrifikovaná jednokoľajná železničná trať na Slovensku a v Česku, ktorá spája Kúty a Sudoměřice cez Skalicu.  

Trať bola elektrifikovaná po Holíč v roku 1987 a mala odľahčovať tranzitom preťaženú trať cez Břeclav. Jej význam však po rozdelení spoločného štátu upadá a v súčasnosti po nej premáva len minimum vlakov.

## Stanice na trati
* Kúty – križovatka s traťou 110 (Bratislava – Břeclav) a 116 (Kúty – Trnava) 
* Gbely zastávka 
* Gbely 
* Kopčany
* Holíč nad Moravou - križovatka s traťou 115 (Holíč - Hodonín)
* Kátov
* Skalica na Slovensku
* hraničný priechod  a 
* Sudoměřice nad Moravou (SŽDC)

## Pozri aj
* Zoznam železničných tratí na Slovensku
* Dejiny železníc na Slovensku

## Iné projekty

## Externé odkazy
* ŽSR cestovné poriadky podľa trate

## Zdroj
* www.vlaky.net

Kúty – Sudomeřice
Kategória:Doprava v okrese Hodonín
Kategória:Doprava v okrese Senica
Kategória:Doprava v okrese Skalica
Železničná trať Holíč – Hodonín

|}
**Železničná trať Holíč – Hodonín** (v cestovnom poriadku pre verejnosť označená ako **železničná trať číslo 115**, v Česku ako **332**) je elektrifikovaná jednokoľajná železničná trať na Slovensku a v Česku, ktorá spája Holíč a Hodonín. Spolu s úsekom 114 (Kúty – Holíč) prepája trať 110 (Bratislava – Břeclav) a českú trať 330 (Břeclav - Přerov).

Trať bola elektrifikovaná v roku 1987 a mala odľahčovať tranzitom preťaženú trať cez Břeclav. Jej význam však po rozdelení spoločného štátu upadá a v súčasnosti po nej premáva len minimum vlakov.

## Stanice na trati
* Holíč - križovatka s traťou 114 (Kúty – Sudoměřice)
* hraničný priechod  a 
* Hodonín zastávka
* Hodonín (SŽDC) – Železničná trať Přerov – Břeclav

## Pozri aj
* Zoznam železničných tratí na Slovensku
* Dejiny železníc na Slovensku

## Zdroj
* www.vlaky.net

Holíč – Hodonín
Kategória:Doprava v okrese Skalica
Kategória:Doprava v okrese Hodonín
Železničná trať Jablonica – Brezová pod Bradlom

|}

**Železničná trať Jablonica – Brezová pod Bradlom** (v cestovnom poriadku pre verejnosť označená ako **železničná trať číslo 117**) je jednokoľajná železničná trať na Slovensku, ktorá spája Jablonicu a Brezovú pod Bradlom. Osobná preprava na trati je pozastavená.

## Dejiny
Výstavbu trate do Brezovej pod Bradlom podnietilo sprevádzkovanie železničného prepojenia Kúty - Trnava: V Jablonici sa odpája a cez Hradište pod Vrátnom vedie do Brezovej. Trať bola sprevádzkovaná 6. septembra 1899 a bolo plánované jej predĺženie až do Myjavy. Napriek vymeraniu trasy bola výstavba zastavená.

Pri redukovaní železničnej dopravy v roku 2003 bola na trati zastavená osobná doprava.

## Stanice a zastávky na trati
* Jablonica – križovatka s traťou 116 (Železničná trať Kúty – Trnava) = sídlo dirigujúceho dispečera pre riadenie Zjednodušenej vlakovej dopravy
* Jablonica obec
* Osuské
* Hradište pod Vrátnom
* Brezová pod Bradlom zastávka
* Brezová pod Bradlom

## Pozri aj
* Zoznam železničných tratí na Slovensku
* Dejiny železníc na Slovensku

## Iné projekty

## Externé odkazy
* Tabuľka traťových pomerov trate Jablonica - Brezová pod Bradlom 

## Zdroj
* www.vlaky.net

Jablonica – Brezová pod Bradlom
Kategória:Doprava v okrese Myjava
Kategória:Doprava v okrese Senica
Heaven

„**Heaven**“ je rocková balada, ktorú napísali Bryan Adams a Jim Vallance a nahral ju Bryan Adams. Skladba sa prvýkrát objavila na soundtracku filmu *[[Noc v raji]]* z roku 1983 a neskôr bol zahrnutý do Adamsovho albumu *[[Reckless]]* z roku 1984. Bol vydaný ako tretí singel a v júni 1985 dosiahol 1. miesto v rebríčku Billboard Hot 100. Singel bol v Kanade v roku 1985 certifikovaný na zlato.

## Písanie a nahrávanie
Bryan Adams nahral skladbu „Heaven“ v The Power Station v New Yorku v dňoch 6 až 7. júna 1983.

Adams si nyslel, že skladba „Heaven“ nie je vhodná pre jeho album *Reckless*, s pocitom, že má odozvu od producenta Jimmyho Iovina, s ktorým Adams v tej dobe pracoval. Iovine si myslel, že skladba je príliš 'svetlá' pre album a odporučil Adamsovi aby ju do albumu nezahrnul. Adams si to na poslednú chvíľu rozmyslel.

V polovici cesty na nahrávacie stretnutie bubeník Mickey Curry oznámil, že musí odísť, pretože bol vopred angažovaný na stretnutie Hall & Oates. Curry varoval Adamsa o svojej obmedzenej dosiahnuteľnosti v ten deň. Nahrávanie „Heaven“ prebehlo neskôr ako bolo plánované a Adams zavolal bubeníka skupiny Journey, Steva Smitha. Smith bol náhodou v tej dobe v New Yorku a nahradil tak Curryho miesto.

Počas písania skladby „Heaven“ boli Adams a Vallance ovplyvnení hudbou a lyrickým štýlom skupiny Journey, čo je viditeľné najmä v skladbe „Faithfully“.

## Prijatie
V roku 1984 skladba „Heaven“ vyhrala cenu Procan Award pre airplay kanadského rádia, v roku 1985 získala cenu BMI pre airplay rádia USA a o desať rokov neskôr získala Socan Classics Award za viac ako 100 000 rozhlasových vystúpení.

## Zoznam skladieb
*US 7" (A&M 2729)
#„Heaven“
#„Heaven (live)“

*US 12" promo (A&M SP-17318)
#„Heaven“
#„Heaven“ (live)/„Kids Wanna Rock“ (live)

*UK 7" (A&M AM256)
#„Heaven“
#„Diana“

*UK 12" (A&M AMY256)
#„Heaven“/„Diana“
#„Heaven“ (live)/„Fits Ya Good“

Živé skladby boli nahrané v Hollywood Palladium dňa 1. februára 1985.

## Hudobné video
Hudobné video bolo natočené v Stanley Industrial Alliance Stage vo Vancouveri a režíroval ho Steve Barron. Obsahuje Adamsov spev počas živého koncertu, za ním monitory ukazujú jeho skupinu, s ktorou hrá. Videomonitory sú na každom mieste v inak prázdnom divadle. Videoklip bol nominovaný na cenu MTV Video Music Awards za Najlepšiu kameru.

## Zostava
* Bryan Adams – klavír, perkusie, spev
* Keith Scott – gitara
* Rob Sabino – klávesy
* Dave Taylor – basová gitara
* Steve Smith – bicie

http://www.discogs.com/Bryan-Adams-Reckless/release/373866

## Pozície v rebríčkoch

## Referencie

Kategória:Single z 1985
Kategória:Piesne z 1983
Kategória:Piesne Bryana Adamsa
Kategória:Rockové balady
Anton Pečerský

**Svätý Anton Pečerský** (* 983, Lubič – † 1073) bol kresťanský svätec.

Narodil sa neďaleko Černigova. Už od mladosti bol zbožný. Najprv žil v jaskyni, ktorú si vykopal a potom odišiel na horu Athos, kde vstúpil do monastiera. Potom sa vrátil na Rus aby tam založil mníšsky život.

Po návrate do Kyjeva sa usídlil v jednej jaskyni pri Dnepri. Po zhoršení pomerov sa na istý čas vrátil naspäť na Athos. Po opätovnom návrate na Rus sa okolo neho zhromaždilo niekoľko mníchov. Keď sa počet mníchov zvýšil museli monastier rozšíriť. Monastier sa začal nazývať Pečerským (jaskynným), keďže najprv tam mnísi žili v jaskyniach. Keď sa igumenom stal Teodóz, zaviedli typikon sv. Teodora Studitu.

Anton bol obdarený aj darom prorokovania a zázrakov. Pochovali ho v jaskyni, kde zomrel.

## Zdroje

* "Anton Pečerský, prepodobný : 10. júl." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 279-281. ISBN 80-967341-1-3
* "Prepodobný otec náš Antonij Pečerský." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 711-715. ISBN 80-7165-381-0

Kategória:Narodenia v 983
Kategória:Úmrtia v 1073
Kategória:Ruskí pravoslávni svätci
Elektrická inštalácia

**Elektrická inštalácia** (budovy) je zostava vzájomne spolupracujúcich elektrických zariadení s koordinovanými vlastnosťami, ktoré slúžia na plnenie jedného alebo niekoľkých určených cieľov.

Elektrické zariadenie je akékoľvek zariadenie, ktoré sa používa na výrobu, premenu, prenos, distribúciu alebo využitie elektrickej energie, ako sú stroje, transformátory, prístroje, meracie prístroje, ochranné prístroje, zariadenie na elektrické rozvody, spotrebiče.

Kategória:Elektrotechnika